Prokkel Prokkel Netwerkbijeenkomst Flevoland 2018 -> Lelystad - Prokkel
Opening: welkomstwoord door mevr. Janneke Sparreboom, wethouder gemeente Lelystad;
22-01-2018 14:00 tot 16:00 Van die eertydse statige gebou met sy ryke geskiedenis het net ‘n ou, vuil, stinkende dop met gebreekte vensters oorgebly. Die Paul Krugersaal wat as historiese gebou verklaar is, is ‘n geleentheidsperseel en nie ontwerp om sowat 80 plakkers te huisves nie. Die sanitêre geriewe is beperk en daar is geen sprake van ‘n kombuis nie. Daar het baie klagtes van die omliggende gemeenskap gekom oor die riool en water wat by die gebou uitstroom. Die lawaai as gevolg van inwoners wat buite gesit en drink het, rommel wat om die gebou opgehoop het en ‘n skerp toename in diefstal en huisinbrake in die omgewing, was deel van die klagtes.
Die aanvanklike groep is in die saal gehuisves in opdrag van die Mogale City Burgemeester as noodvesting omdat hulle zenefobia slagoffers was. Die groep het egter mettertyd verdwyn en is vervang met ‘n groep plakkers wat wettiglik van ‘n stuk grond buite Krugersdorp verwyder is in opdrag van die stadsraad. ‘n Groot persentasie van diegene wat tot onlangs daar gewoon het, het gewerk en naweke was die Paul Krugersaal ‘n gewilde partytjieplek. Intussen het die belastingbetalers vir hulle krag en water betaal.
‘n Verdere bedrag word nou begroot om die saal weer op te bou en weer op te gradeer. Dit kan honderde duisende rande beloop aangesien heelwat kundige herstelwerk aan die historiese houtvloere en balke gedoen moet word. Weereens ‘n verdere uitgawe vir die belastingbetalers van Krugersdorp!
“Die plakkers is met ‘n hooggeregshofbevel deur die rooimiere verwyder en na Munsieville geneem waar hulle hervestig is. Ook hierdie oefening sowel as jare se hofonkostes om dieselfde plakkers wat die stadsraad self daar gehuisves het te verwyder, is 'n onnodige vermorsing van belastingbetalers se geld,” sê rdl De Lange.
“Dit het tyd geword dat die ANC die land met meer erns en verantwoording teenoor alle burgers regeer, sê sy. Hulle eie kiesers is ook keelvol vir die swak besluitneming en onnodige vermorsing van belastingbetalers se geld. Dit is egter ‘n verligting om na soveel jaar weer die Paul Kruger-saal aan die gemeenskap in Krugersdorp-Wes terug te gee” sê rdl de Lange."
"Die Vryheidsfront Plus sal egter, soos in die geval van die Bob van Reenen-stadium, ‘n wakende oog hou oor die restourasie en herstelwerk van die saal, en hopelik kan daar weer ‘n offisiële oorhandiging aan die omliggende gemeenskap gemaak word sodra die saal weer in ‘n ordentlike en bruikbare toestand is."